Stefans Grūbe
Stefans Grūbe (vācu: Stephan Grube, latīņu: Stephanus Gruben) bija Rīgas virsbīskaps 12.03.1480. - 20.12.1483. Virsbīskaps Stefans bija 14. Rīgas arhibīskapijas valdnieks, kura laikā no jauna atsākās Livonijas ordeņa uzbrukumi Rīgas arhibīskapa zemēm un Rīgas pilsētai. Rīgas pilsoņi kopā ar virsbīskapa karavīriem sekmīgi izturēja ilgstošu pilsētas aplenkumu, pēc kura viņi pārgāja pretuzbrukumā un nopostīja ordenim piederošo Rīgas pili un ieņēma Daugavgrīvas cietoksni. Pirmo reizi Livonijas ordeņa vēsturē Romas pāvests uzlika tam lāstu un atcēla mestru Berndu fon der Borhu no mestra amata. Šajā laikā turpinājās arī Livonijas-Maskavijas kari starp Livonijas ordeni un Maskavijas lielkņazu Ivanu III.